Α+ΜΙΧΑΗΛ+ΑΓΓΕΛΟΣ

=Μιχαήλ Άγγελος=

Ο **Μικελάντζελο ντι Λουντοβίκο Μπουοναρότι Σιμόνι** (1475 -1564), γνωστός περισσότερο ως **Μιχαήλ Άγγελος**, ήταν γλύπτης, ζωγράφος, αρχιτέκτονας και ποιητής της Αναγέννησης. Σήμερα αναγνωρίζεται ως ένας από τους σπουδαιότερους δημιουργούς στην ιστορία της τέχνης. Υπήρξε ο μοναδικός καλλιτέχνης της εποχής, του οποίου η βιογραφία εκδόθηκε πριν το θάνατό του, στους //Βίους// του Τζιόρτζιο Βαζάρι, ο οποίος επέλεξε να τον τοποθετήσει στην κορυφή των καλλιτεχνών, χρησιμοποιώντας για τον Μιχαήλ Άγγελο το προσωνύμιο //ο θεϊκός// (//Il Divino//).



Στα δημοφιλέστερα έργα του ανήκουν οι νωπογραφίες που φιλοτέχνησε για το Παπικό παρεκκλήσιο του Βατικανού (**//Καπέλα Σιξτίνα//**), το άγαλμα του **Δαβίδ** και η **Πιετά** (//Αποκαθήλωση//) στην Βασιλική του Αγίου Πέτρου, στη Ρώμη.



Στις αρχές της δεκαετίας του 1530, επισκέφτηκε εκ νέου τη Ρώμη πραγματοποιώντας προσπάθεια να ολοκληρώσει τον Τάφο του Ιούλιου Β'. Οι εργασίες διακόπηκαν την περίοδο 1534-1541, όταν ανέλαβε να ζωγραφίσει την **//Δευτέρα Παρουσία// στην Καπέλα Σιξτίνα**.

Στα τελευταία χρόνια της εξουσίας του πάπα Παύλου Γ', ανέλαβε επίσης μία σειρά από αρχιτεκτονικά έργα, με σημαντικότερα ίσως αυτά που αφορούσαν την αναμόρφωση της **πλατείας του Καπιτωλίου** και το **Παλάτσο Φαρνέζε**.



Το 1546, διορίστηκε υπεύθυνος αρχιτέκτονας για την ολοκλήρωση της κατασκευής της βασιλικής του Αγίου Πέτρου. Τα σχέδια που ακολουθήθηκαν ανήκαν στον Ντονάτο **Μπραμάντε**, ωστόσο ο Μιχαήλ Άγγελος **σχεδίασε το θόλο της**, η κατασκευή του οποίου ολοκληρώθηκε πριν το θάνατό του, αν και η τοποθέτησή του έλαβε χώρα μεταγενέστερα.



Ο επιβλητικός Μωυσής του Μιχαήλ Άγγελου. Το άγαλμα λαξεύτηκε το 1513 για τον τάφο του πάπα Ιούλιου Β΄ και είναι τοποθετημένο στο μαυσωλείο τουΣαν Πιέτρο ιν Βίνκολι στη Ρώμη.

Η Πιετά του Μιχαήλ Άγγελου που βρίσκεται στον Άγιο Πέτρο της Ρώμης

Πέθανε στις 18 Φεβρουαρίου του 1564. Σύμφωνα με τον Βαζάρι, διατύπωσε τη διαθήκη του λέγοντας πως αφήνει "**//την ψυχή του στο Θεό, το σώμα του στη γη και τα υλικά αγαθά στους πιο κοντινούς συγγενείς//**". Η σορός του εναποτέθηκε σε μία σαρκοφάγο στην Εκκλησία των Αποστόλων στη Ρώμη, αλλά μετά από λίγες ημέρες, ο ανηψιός του, Λιονάρντο Μπουανόρι, ενορχήστρωσε την κλοπή της, μεταφέροντας το λείψανο στην Βασιλική του Αγίου Σταυρού (//Santa Croce//) της Φλωρεντίας, εκπληρώνοντας σχετική επιθυμία του ίδιου του Μιχαήλ Άγγελου.

** Εδώ θα δείτε ένα βίντεο που έφτιαξαν η Ελευθερία και η Ελένη Σ. **